Semi-soet - Wikipedia
Nicholas Costaras, Bertus Kirsten
Semi-soet is ’n Afrikaanse rolprent wat op 17 Februarie 2012 in teaters reg oor Suid-Afrika begin draai het. Die vervaardigers was Anel en James Alexander terwyl Joshua Rous die regie behartig het. Die prent speel in die Boland en Johannesburg af en het ongeveer R 5 000 000 gekos om te vervaardig. 
Die rolprent is ’n romantiese komedie. Die ouderdomsperk is OL (ouer leiding), T (taal). Die film se slagspreuk is: ’n Halwe waarheid. ’n Halwe leuen. ’n Hele gedoente! Dit is as die eerste Afrikaanse romantiese komedie (‘chick’-fliek) beskryf, hoewel rolprente soos Snip en Rissiepit en Kiepie en Kandas reeds die genre in Afrikaans ontgun het.
Nico Panagiotopoulos as JP Basson
Jaci is ’n selferkende werkholis wat alles in haar vermoë sal doen om te keer dat die advertensiemaatskappy waarvoor sy werk deur ’n genadelose sakeman bekend as ‘The Jackal’ oorgeneem word. Haar enigste hoop is om ’n groot kontrak los te slaan vir ’n wynlandgoed wat hul wyne internasionaal wil bemark. Makliker gesê as gedaan, veral as die wynboer vereis dat die persoon wat sy wyn gaan bemark in ’n gevestigde liefdesverhouding moet wees.
Uit desperaatheid besluit Jaci om ’n model te huur om hom voor te doen as haar verloofde. Gevolglik neem sy aan dat die eerste aantreklike man wat by hulle kantore instap deur die modelagentskap gestuur is.
Als blyk seepglad te verloop met die ontmoeting met die wynboer, totdat hy vir Jaci en haar ‘verloofde’ wynplaas toe nooi vir ’n naweek waartydens sy teen die opposisie sal moet meeding vir die kontrak. En wie is die opposisie? Jaci se eks-verloofde, Markus Rossouw.
↑ Semi-soet, Beeld, 17 Februarie 2012
↑ Die eerste Afrikaanse ‘chick’-fliek: Hier’s die voorprent!, Sarie, April 2011
Semi-soet se amptelike webtuiste
Voorskou op YouTube
Ontsluit van "https://af.wikipedia.org/w/index.php?title=Semi-soet&oldid=1809210"
Die bladsy is laas op 10 September 2018 om 17:02 bygewerk.